stanford-oval/wikipedia huggingface dataset:
Ruskopuikkija
Koko ja ulkonäkö

Ruskopuikkijanaaraat ovat hieman uroksia kookkaampia. Painoa ruskopuikkijoilla on 12–15 kg ja niiden ruumiin pituus on 75–87 cm. Säkäkorkeus on 40–46 cm. Turkin väritys on kirkkaan punertavanruskea. Ruumiin alapuoli on hieman yläpuolta vaaleampi. Korvien reunoilla, kurkussa ja hännän alapuoliskolla on valkoista karvoitusta. Hännä yläpuolisko, korvat ja turpa ovat mustia. Päässä silmien edessä on pitkä, mutta ohut naamarauhanen. Lyhyet ja suorat sarvet kasvavat uroksilla ja naarailla. urosten sarvet ovat naaraita pidemmät. Sarvien pituus uroksilla on 4,5–8 cm ja naarailla 2–4,4 cm.
Levinneisyys ja elinympäristö

Ruskopuikkijan levinneisyysalue käsittää osia Swazimaasta, Etelä-Afrikasta, Mosambikista, Tansaniasta, Malawista ja Sambiasta. Levinneisyysalue ulottuu Tansanian kaakkoisosasta KwaZulu-Natalin alueelle Etelä-Afrikassa.
Ruskopuikkijaa tavataan ikivihreissä trooppisissa tai subtrooppisissa metsissä, sekä rannikkojen ja vesistöjen varsien tiheiköillä.
Elintavat

Ruskopuikkija liikkuu tavallisesti yksin tai lisääntyvänä parina. Naaraat kulkevat joskus jälkikasvunsa kanssa. Aktiivisimmillaan ne ovat aamuisin, myöhään iltapäivällä ja iltaisin. Lähempänä ihmisasutusta ne ovat yöaktiivisia. Ruskopuikkijalla on oma pieni reviirinsä, jonka rajat se merkitsee hieromalla naamarauhasiaan oksiin tai puihin. Eläimet myös tervehtivät toisiaan hieromalla naamarauhasiaan vastakkain. Kohtaamiset saattavat sujua myös aggressiivisesti, jolloin ruskopuikkijat ottavat yhteen pienine mutta terävine sarvineen. Taistelut saattavat johtaa vakaviinkin vammoihin.
Ruskopuikkijat syövät kasveja, hedelmiä ja myös hyönteisiä. Ruskopuikkijat saattavat seurata apinalaumoja syöden näiden puista tiputtamia hedelmiä. Lajin saalistajia ovat leijona, leopardi, hyeenat ja suuret petolinnut. Laji on luonteeltaan hyvin arka ja vaaran uhatessa eläin jähmetty aluksi aloilleen, mutta saalistajan lähetessä se juoksee nopeasti kasvillisuuden suojaan.
Ruskipuikkija lisääntyy ympäri vuoden. Tiineys kestää 210 päivää ja poikasia syntyy kerrallaan yksi. Tavallisimmin poikaset syntyvät keväällä tai kesällä. Sukukypsäksi poikanen kasvaa 18–24 kuukauden ikäisenä. Emo voi saada uuden poikasen 9 kuukauden kuluttua synnytyksestä. Ruskopuikkijat elävät 8–15-vuotiaiksi.
Uhat ja suojelu

Kansainvälinen luonnonsuojeluliitto on määritellyt ruskopuikkijan elinvoimaiseksi lajiksi. Sen levinneisyysalue on suhteellisen suuri ja vuonna 1999 kannan kooksi arvioitiin noin 42 000 yksilöä. Lajia pidetään yleisenä. Kannan koon uskotaan kuitenkin olevan laskussa. Laji on kadonnut huomattavasta osasta historiallista levinneisyysaluettaan. Tähän on vaikuttanut esimerkiksi ihmisasutuksen ja maatalouden leviäminen. Lajin metsästäminen ja lihan (bushmeat) myyminen on yleistä.
Ruskipuikkijaa tavataan useilla suojelluilla alueilla, kuten esimerkiksi Selousissa Tansaniassa, Maputon suojelualueella Mosambikissa, sekä Hluhluwe-iMfolozin ja Ndumon suojelualueilla Etelä-Afrikassa.
Ruskopuikkija Ndumon suojelualueella Etelä-Afrikassa.
Armenian cup

| Armenian cup |
| --- | --- |
 Meneillään oleva kausi Armenian cupin kausi 2016–2017 
Laji:  jalkapallo
Maa(t):   Armenia
Perustettu:  1992
Hallitseva mestari:  Banants
Eniten mestaruuksia:  Pyunik (8)
Armenian cup (arm. Հայաստանի Անկախության Գավաթ) on Armenian jalkapallon kansallinen cupturnaus. Sitä on pelattu vuodesta 1992 lähtien. Menestynein seura on Pyunik Jerevan kahdeksalla mestaruudellaan.
Mestarit

| 0 | 1 | 2 |
| --- | --- | --- |
|  1992 Banants  1993 Ararat Jerevan  1994 Ararat Jerevan  1995 Ararat Jerevan  1996 Pyunik Jerevan  1997 Ararat Jerevan  1998 Tsement Ararat  1999 Tsement Ararat  2000 Mika  2001 Mika  |  2002 Pyunik Jerevan  2003 Mika  2004 Pyunik Jerevan  2005 Mika  2006 Mika  2007 Banants  2008 Ararat Jerevan  2009 Pyunik Jerevan  2010 Pyunik Jerevan  2011 Mika  |  2011-12 Shirak  2012-13 Pyunik Jerevan  2013-14 Pyunik Jerevan  2014-15 Pyunik Jerevan  2015-16 Banants  |
Mestarit > Joukkueittain

| # | Joukkue | Mestaruudet | Vuodet |
| --- | --- | --- | --- |
| 1. | Pyunik Jerevan | 8 | 1996, 2002, 2004, 2009, 2010, 2013, 2014, 2015 |
| 2. | Mika | 6 | 2000, 2001, 2003, 2005, 2006, 2011 |
| 3. | Ararat Jerevan | 5 | 1993, 1994, 1995, 1997, 2008 |
| 4. | Banants | 3 | 1992, 2007, 2016 |
| 5. | Araks Ararat | 2 | 1998, 1999 |
| 6. | Shirak | 1 | 2012 |
Saint-Paul-en-Cornillon

| Saint-Paul-en-Cornillon |
| --- | --- |
 Château de Cornillon ja sitä ympäröivä kylä
 vaakuna
 Saint-Paul-en-Cornillon
 Koordinaatit: 45°23′53″N, 4°14′29″E 
Valtio:  Ranska
Alue:  Auvergne-Rhône-Alpes
Departementti:  Loire
Arrondissementti:  Saint-Étienne
Pinta-ala:  
 – Kokonaispinta-ala:  3,7 km²
Väkiluku (2016):  1 358 
 – Väestötiheys:  365 as./km²
Kunnan numero:  42270
 
 Kunnan kotisivut 
Infobox OKVirheellinen NIMI-arvo: 
Saint-Paul-en-Cornillon on kunta Keski-Ranskassa Loirein departementissa Auvergne-Rhône-Alpesin alueella. Se sijaitsee noin 18 kilometriä Saint-Étiennestä länteen Loirejoen varrella.
Kunnan alkuperä juontaa keskiajalle, jolloin Loiren rannalle rakennettiin luostari. 1000-luvulla aloitettiin linnan rakennustyöt. Château de Cornillon rakennettiin uudelleen 1400-luvun lopulla, ja sen jälkeen sitä on useasti laajennettu.
Aiheesta muualla

Kuvia tai muita tiedostoja aiheesta Saint-Paul-en-Cornillon Wikimedia Commonsissa
Bendideia

| Bendideia> Βενδίδεια |
| --- | --- |
Tyyppi:  uskonnollinen juhla Bendiksen kunniaksi
Päivämäärä:  Thargelion 19. (touko-kesäkuu)
Järjestämistiheys:  vuosittain
Tapahtumapaikka:  Pireus
Paikkakunta:  Ateena, Attika, Kreikka
Bendideia (m.kreik. Βενδίδεια, lat. Bendidia) oli antiikin Ateenassa vietetty juhla, joka oli omistettu Bendikselle. Sitä vietettiin Thargelion-kuun 19. päivä eli nykyisen touko-kesäkuun aikoihin.
Bendis oli Traakiasta tuotettu jumaluus, jonka kultin keskus Attikassa oli Pireuksessa. Ateenalaiset yhdistivät jumalattaren Artemiihin. Jumalattaria pidettiin kuitenkin erillisinä, sillä Bendiksellä oli Pireuksessa erillinen temppeli eli Bendideion (Βενδίδειον), joka sijaitsi lähellä Artemis Munikhian temppeliä. Kultti tuotiin Attikaan Sokrateen aikana noin vuonna 429 eaa., sillä Platon sanoo Valtion alussa juhlaa vietetyn tuolloin ensimmäisen kerran.
Bendideia muistutti luonteeltaan Dionysoksen kunniaksi vietettyjä juhlia. Siihen kuului muun muassa Pireukseen asettuneiden traakialaisten järjestämä kulkue sekä toinen kulkue, jonka järjestivät pireuslaiset itse. Illalla järjestettiin soihtukilpailu ratsain.
Saint-Ours (Québec)

| Saint-Ours |
| --- | --- |
 Saint-Oursin kirkko
 Saint-Ours
 Koordinaatit: 45°53′00″N, 73°09′00″W 
Valtio:  Kanada
Provinssi:  Quebec
Alue:  Montérégie
Piirikunta:  Pierre-De Saurel
Pinta-ala:  
 – Kokonaispinta-ala:  59,39 km²
Väkiluku (2015):  1 690
 – Väestötiheys:  28,5 as./km²
Infobox OKVirheellinen NIMI-arvo: 
Saint-Ours on kaupunki Kanadan Québecin provinssissa, Montérégien hallinnollisella alueella Pierre-De Saurelin piirikunnassa (municipalité régionale de comté). Kaupungissa on arviolta 1 690 asukasta (vuonna 2015) ja sen pinta-ala on 59,39 neliökilometriä.
Aiheesta muualla

Kuvia tai muita tiedostoja aiheesta Saint-Ours Wikimedia Commonsissa
Sami (Tenavat)

Sami
Sami (engl. Franklin) on hahmo Charles M. Schulzin luomassa Tenavat-sarjakuvassa. Hän on sarjan ainoa tummaihoinen vakiohahmo.
Sami on koulussa samalla luokalla kuin Piparminttu-Pipsa ja Maisa ja kuuluu Piparminttu-Pipsan baseball-joukkueeseen. Sami on myös sarjan päähenkilön Jaska Jokusen ystävä. Samilla ja Jaska Jokusella on tapana kertoa toisilleen isoisiltään kuulemiaan tarinoita näiden nuoruuksista.
Sami esiintyi Tenavissa ensimmäisen kerran 31. heinäkuuta 1968. Tämä tapahtui hieman sen jälkeen, kun Harriet Glickman -niminen lukija oli käynyt kirjeenvaihtoa Schulzin kanssa ja pyytänyt tätä lisäämään sarjaan tummaihoisen hahmon integraation edistämiseksi. Samin ilmestyminen Tenaviin herätti huomiota ja tulkittiin kannanotoksi Yhdysvaltain rotukysymykseen. Sitä ennen valtavirtaa edustaneissa strippisarjakuvissa ei käytännössä ollut tummaihoisia hahmoja, jotka olisi kuvattu samassa asemassa valkoihoisten kanssa. Lisäksi Martin Luther Kingin salamurhasta oli tuolloin kulunut vain muutama kuukausi. Jotkin Etelävaltioissa ilmestyneet rotuerottelua kannattaneet lehdet eivät halunneet julkaista strippejä, joissa Sami nähtiin samassa koululuokassa valkoihoisten lasten kanssa. Schulz ei kertomansa mukaan edes vastannut tällaisiin valituksiin. Ensiesiintymisensä yhteydessä Sami mainitsi isänsä olevan Vietnamissa, mutta tähän ei viitattu myöhemmin.
Samin ensimmäinen animaatioesiintyminen oli vuonna 1972 elokuvassa Ressu lähtee maailmalle, jossa hänellä tosin ei ole yhtään repliikkejä.
Toisin kuin useimmilla muilla Tenavien hahmoilla, Samilla ei ole voimakkaasti erottuvia luonteenpiirteitä tai erikoisia taipumuksia, vaan hän lähinnä reagoi muiden hahmojen omituiseen käytökseen. Tämä johtui luultavasti Schulzin varovaisuudesta, sillä hän käsitti, että hahmon tulkittaisiin edustavan tummaihoisia ihmisiä yleisesti. Glickman oli Schulzille lähettämissään kirjeissä kuitenkin toivonut, että tummaihoiset hahmot esitettäisiin Tenavissa yhtä omalaatuisina kuin muutkin.
Santiago de Cuba

| Santiago de Cuba |
| --- | --- |
 Santiago de Cuba illalla
 Santiago de Cuba
 Koordinaatit: 20°01′11.4″N, 75°48′50.1″W 
Valtio:  Kuuba
Provinssi:  Santiago de Cuba
Perustettu:  1514
Korkeus:  82 m
Väkiluku (2006):  426 199
 
 www.santiago.cu 
Infobox OKVirheellinen NIMI-arvo: 
Santiago de Cuba on Santiago de Cuban provinssin pääkaupunki Kuubassa. Se sijaitsee saaren kaakkoisosassa, noin 870 kilometrin päässä Havannasta.
Santiago de Cuba on Kuuban toiseksi suurin kaupunki Havannan jälkeen. Se sijaitsee Karibianmeren rannikolla ja on tärkeä satamakaupunki. Vuonna 2006 Santiago de Cubassa asui 426 199 ihmistä.
Historia

Santiago de Cuban perusti espanjalainen tutkimusmatkailija Diego Velázquez de Cuéllar kesäkuun 28 vuonna 1514. Vuosina 1522–1589 Santiago oli Espanjalle kuuluneen Kuuban siirtokunnan pääkaupunki. Ranskalaiset ryöstivät kaupungin 1553, ja englantilaiset 1662. Kaupunki sai vaikutteita ranskalaisilta maahanmuuttajilta, jotka tulivat Haitilta 1700-luvun lopulla. Tämän jälkeen kaupungin kulttuuri oli sekoitus espanjalaista, afrikkalaista ja ranskalaista kulttuuria.
Kuuban kansallissankari, runoilija ja kirjailija José Marti on haudattu Santa Efigenian hautausmaalle.
Fidel Castro järjesti 26. heinäkuuta 1953 sotilaallisen iskun Santiago de Cuban kaupunkiin Moncadan parakeille, joka oli Fulgencio Batistan hallinnon suurin varuskunta.
Persoonallisuuksia

Emilio Correa (1953-), nyrkkeilijä, olympiavoittaja vuonna 1972, syntyi Santiago de Cubassa;
Daniel Núñez (1958-), painonnosto, olympiavoittaja vuonna 1980;
Marco Misciagna (1984-), italialainen viulisti ja alttoviulisti, sai Santiago de Cuban kaupungin kunniavieraan tittelin.
Aiheesta muualla

Wikimedia Commonsissa on kuvia tai muita tiedostoja aiheesta .
Santiago de Cuba
Armenian dram

| Armenian dram |
| --- | --- |
 100 000 dramin seteli
ISO 4217 -koodi:  AMD
Keskuspankki:  Armenian keskuspankki
Esitelty:  22. marrakuuta 1993
Symboli:  ֏
Käyttäjät:   Armenia  Artsakhin tasavalta
Inflaatio:  1,4 % (heinäkuu 2024)
Jaettava yksikkö:  luma
Armenian dram (arm. Հայկական դրամ, tunnus դր, lyhenne AMD) on Armenian virallinen rahayksikkö. Yksi dram jakautuu 100 lumaan. Sana "dram" tarkoittaa suomeksi "rahaa". Dram esiteltiin vuonna 1993, ja sitä ennen Armeniassa oli käytössä rupla.
6. elokuuta 2024 yksi euro vastasi noin 421,92 dramia, eli yksi dram oli noin 0,0024 euroa.
Historia

Armenian keskuspankki esitteli dramin 22. marraskuuta 1993. Tällöin laskettiin liikkeelle ensimmäinen setelisarja, johon kuului 10, 25, 50, 100, 200 ja 500 dramin setelit. Vuosina 1994–1995 laskettiin liikkeelle 10, 20 ja 50 luman ja 1, 3, 5 ja 10 dramin kolikot. Lisäksi liikkeelle laskettiin 1 000 ja 5 000 dramin setelit. 50 000 dramin seteli esiteltiin vuonna 2001 ja 100 000 dramin seteli vuonna 2009.
Vuonna 1998 laskettiin liikkeelle toinen setelisarja, joka täytti muun muassa uudemmat turvallisuusvaatimukset. Sarjaan kuului 50, 100, 500, 1 000, 5 000 ja 20 000 dramin setelit.
Vuosina 2003–2004 laskettiin liikkeelle toinen kolikkosarja, johon kuuluu 10, 20, 50, 100, 200 ja 500 dramin kolikot.
Vuosien 2004–2005 aikana ensimmäisen setelisarjan setelit ja toisen setelisarjan 50 ja 100 dramin setelit vedettiin pois kierrosta.
Vuonna 2018 esiteltiin kolmas setelisarja, johon kuuluu 1 000, 2 000, 5 000, 10 000, 20 000 ja 50 000 dramin setelit.
Aiheesta muualla

Wikimedia Commonsissa on kuvia tai muita tiedostoja aiheesta .
Armenian keskuspankki (armeniaksi, englanniksi, venäjäksi)
Worldcoingallry.com: Armenian kolikkotyypit (englanniksi)
Bis-ans-ende-der-welt.net: Armenian setelit (saksaksi, englanniksi, ranskaksi)
| Tämänhetkiset AMD-vaihtokurssit |
| --- | --- |
XE.com:sta:: AUD CAD CHF EUR GBP HKD JPY USD
OANDA.com:sta:: AUD CAD CHF EUR GBP HKD JPY USD
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Asanagi (1924)

| Asanagi / 朝凪 |
| --- | --- |
 Asanagi

Aluksen vaiheet
Rakentaja:  Fujinagata
Kölinlasku:  5. maaliskuuta 1923
Laskettu vesille:  21. huhtikuuta 1924
Palveluskäyttöön:  29. joulukuuta 1925
Loppuvaihe:  upotettu 22. toukokuuta 1944
Tekniset tiedot
Uppouma:  1 400 t (normaali) 1 750 t (kuormattu)
Pituus:  102,6 m (kokonaispituus)
Leveys:  9,1 m
Syväys:  2,9 m
Koneteho:  38 500 ihp
Nopeus:  37,25 solmua
Miehistöä:  154
Aseistus
Aseistus:  4 × 120 mm/45 type 3 -tykkiä 2 × 7,7 mm type 92 -ilmatorjuntakonekivääriä 6 × 533 mm torpedoputkea 18 × syvyyspommia
Asanagi (jap. 朝凪) oli keisarillisen Japanin laivaston Kamikaze-luokan hävittäjä toisessa maailmansodassa.
Valmistus

Alus tilattiin Fujinagatan telakalta. Sen köli laskettiin 5. maaliskuuta 1923 ja alus laskettiin vesille 21. huhtikuuta 1924. Alus otettiin palvelukseen 29. joulukuuta 1925.
Palvelus

Tyynenmeren sodan alkaessa alus kuului 29. hävittäjädivisioonaan, jonka muut alukset olivat Oite, Hayate ja Yūnagi. Alus osallistui divisioonansa mukana Waken valtaukseen. Wakelta alus siirtyi tammikuussa 1942 Rabauliin ja edelleen maaliskuussa Laeen, jossa alus vaurioitui Yhdysvaltain laivaston lentotukialusten USS Yorktownin ja USS Lexingtonin lentokoneiden hyökkäyksessä.
Alus osallistui toukokuussa divisioonansa mukana hyökkäykseen Port Moresbyyn. Toukokuussa Midwayn taistelun jälkeen keisarillisen Japanin laivasto organisoitiin uudelleen, jolloin divisioona siirrettiin Japanin 4. laivastoon Trukille. Alus osallistui operaatioihin Uuden Guinean alueella. Alus tulitti Oiten kanssa Naurua elokuussa. Alus kuljetti myös tarvikkeita Salomonin saarille.
Yhdysvaltain laivaston sukellusvene USS Pollock torpedoi aluksen 22. toukokuuta 1944 Boninin edustalla.
Saint-Parres-aux-Tertres

| Saint-Parres-aux-Tertres |
| --- | --- |
 Saint-Parresin kirkko
 vaakuna
 Saint-Parres-aux-Tertres
 Koordinaatit: 48°18′01″N, 4°07′07″E 
Valtio:  Ranska
Alue:  Grand Est
Departementti:  Aube
Arrondissementti:  Troyes
Pinta-ala:  
 – Kokonaispinta-ala:  11,8 km²
Väkiluku (2021):  3 201 
 – Väestötiheys:  270 as./km²
Kunnan numero:  10357
 
 Kunnan kotisivut 
Infobox OKVirheellinen NIMI-arvo: 
Saint-Parres-aux-Tertres on kunta Ranskassa Auben departementissa Grand Estin alueella. Se sijaitsee noin kolme kilometriä Troyes'n kaupungista itään.
Saint-Parresin kirkko on rakennettu 1500-luvulla, ja se on listattu historialliseksi monumentiksi vuonna 1942. Kirkko on nimetty vuonna 275 kuolleen pyhimyksen Patrocle Troyeslaisen mukaan. Vuonna 1981 kirkon ympärillä tehdyissä arkeologisissa kaivauksissa löydettiin noin kymmenen sarkofagia, jotka ovat 200- ja 700-luvuilta. Ne ovat esillä kirkon lähellä olevassa museossa.
Aiheesta muualla

Kuvia tai muita tiedostoja aiheesta Saint-Parres-aux-Tertres Wikimedia Commonsissa
Saint-Louisin departementti

Saint-Louisin alueen departementit.
Saint-Louisin departementti (ransk. département de Saint-Louis) on departementti Saint-Louisin alueella Senegalissa. Sen hallinnollinen keskus on Saint-Louisin kaupunki. Departementin pinta-ala on 879 neliökilometriä. Asukkaita on arviolta 312 400 henkeä (vuonna 2015).
Maantiede ja ilmasto

Saint-Louisin departementti sijaitsee Senegalin luoteisosassa Senegaljoen suussa. Se rajoittuu idässä Saint-Louisin alueen Daganan departementtiin, etelässä Lougan alueeseen, pohjoisessa Mauritaniaan ja lännessä Atlantin valtamereen. Luonnonalueita ovat Walo, Gandiolais ja Diéri.
Seutu kuuluu Sahelin vyöhykkeeseen. Kuiva ja viileä kausi kestää lokakuusta maaliskuuhun, kuiva ja kuuma kausi huhtikuusta kesäkuuhun ja sadekausi heinäkuusta syyskuuhun. Vuotuinen sademäärä on 200–300 millimetriä.
Hallinnollinen jako ja asutus

Departementtiin kuuluu viisi kuntaa: Fass Ngom, Gandon, Mpal, Ndiébène Gandiole ja Saint-Louis. 71 % väestöstä asuu Saint-Lousin kaupungissa.
Asukkaista 54 % on wolofeja, 39 % fulbeja ja 4 % maureja.
Liikenne, talous ja palvelut

Saint-Louisin kautta kulkee maantie N2. Sen lähellä sijaitsee kansainvälinen lentoasema. Liikenneväylänä toimii myös Senegaljoki.
Väestön pääelinkeinot ovat kalastus, kaupankäynti, matkailu, maanviljely ja karjanhoito. Tärkeimmät viljelykasvit ovat vesimeloni, lehmänpapu, riisi, maapähkinä ja vihannekset. Tuotantoeläimiä ovat naudat, lampaat, vuohet, hevoset, aasit, kamelit ja siipikarja. Saint-Louis on yksi Senegalin matkailun keskuksista. Nähtävyyksiin kuuluvat Unescon maailmanperintökohteeksi valittu kaupungin historiallinen keskusta ja Langue de Barbarien kansallispuisto.
Puhtaan juomaveden ulottuvilla asuu 96 % väestöstä. Terveyspalveluihin kuuluu sairaala, kaksi terveyskeskusta, kolme armeijan lääkintäkeskusta ja 22 yksityislääkäriä. Julkiset koulutuspalvelut käsittävät peruskouluja, lyseoita ja ammattikouluja. Saint-Louisissa toimii Gaston Bergerin yliopisto. Kulttuurilaitoksia ovat kaksi kulttuurikeskusta, 59 kirjastoa, 33 teatterisalia ja neljä taidegalleriaa.
STS-51-L

Savupilvi muutamia sekunteja Challengerin tuhon jälkeen. Paksummat käyrät savuvanat osoittavat kahden apuraketin lentoratoja, ohuemmat savuvanat osoittavat sukkulan jäännösten putoamisreitit.
STS-51-L oli 25. avaruussukkulalento ja kymmenes avaruussukkula Challengerin lento. Laukaisu tapahtui 28. tammikuuta 1986. Lento päättyi katastrofaalisesti, johtaen sukkulan tuhoutumiseen ja kaikkien miehistön jäsenten kuolemaan.
Tutkimuksissa havaittiin, että noin 58 sekuntia laukaisun jälkeen oikeassa apuraketissa oli nähtävissä liekki. Apuraketin o-rengastiiviste oli pettänyt, ja liekkisuihku heikensi apuraketin ja polttoainetankin välistä rakennetta, johtaen lopulta suihkua lähinnä olevan kiinnikkeen irtoamiseen ja apuraketin liikkumiseen jäljellä olevien kiinnikkeiden varassa.[lähde? ] Apuraketti osui lopulta polttoainetankkiin ja noin 73 sekuntia laukaisun jälkeen ulkoinen polttoainetankki hajosi aerodynaamisen rasituksen takia, ja koko sukkula peittyi tulipalloon. Onnettomuus ei siis ollut varsinainen räjähdys, vaan kyseessä oli polttoainetankin ja muiden heikompien osien hajoaminen valtavien voimien alla. Tietyt osat, kuten sukkulan miehistöhytti ja apuraketit, kestivät nämä voimat ja jatkoivat lentoaan. Miehistöllä ei ollut mitään mahdollisuuksia selvitä törmäyksestä mereen, tosin ei ole täysin varmaa kuolivatko kaikki sukkulan hajotessa vai pysyivätkö jotkin hengissä veteen putoamiseen asti.
Tavoite

Lennon päätavoitteena oli TRDS-2-satelliitin laukaiseminen ja SPARTAN-203-koe, jonka tarkoituksena oli tutkia Halleyn komeettaa. Muita tavoitteita olivat Fluid Dynamics Experiment (FDE); Comet Halley Active Monitoring Program (CHAMP); Phase Partitioning Experiment (PPE); ja kolme Shuttle Student Involvement Program (SSIP)-koetta.
Lähtö televisioitiin laajalti, ja Yhdysvalloissa sitä seurattiin mm. kouluissa, koska Christa McAuliffe oli valittu "opettaja avaruudessa" ("Teacher in Space")-ohjelmaan. Tähän ohjelmaan liittyen McAuliffen oli tarkoitus tehdä televisioitavia oppitunteja sukkulan kyydissä. Tämä ohjelma toteutettiin myöhemmin lennolla STS-118 elokuussa 2007.
Miehistö

Francis Scobee, komentaja
Michael J. Smith, pilotti
Judith Resnik
Ellison Onizuka
Ronald McNair
Gregory Jarvis
Christa McAuliffe
Barañain

| Barañain |
| --- | --- |

 lippu:  vaakuna
 Barañain
 Koordinaatit: 42°48′0″N, 1°40′0″W 
Valtio:  Espanja
Itsehallintoalue:  Navarra
Maakunta:  Navarra
Pinta-ala:  
 – Kokonaispinta-ala:  1,39 km²
Väkiluku (2016):  20 325
 
 www.baranain.es/eu 
Infobox OKVirheellinen NIMI-arvo: 
Barañain (esp. Barañáin) on kunta Nafarroan maakunnassa Baskimaan Espanjan puoleisessa osassa. Pamplonaan on matkaa noin 5 kilometriä.
Kuvia

Kunnantalo
Doneztebe eliza
Konstituzio parkea
Konstituzio parkea
Aiheesta muualla

Wikimedia Commonsissa on kuvia tai muita tiedostoja aiheesta .
Kunnan viralliset kotisivut (baskiksi) (espanjaksi)
Sars (taajama)

Sars (ven. Сарс) on kaupunkimainen taajama ja kaupunkikunta Permin aluepiirin Oktjabrskin piirissä Venäjällä. Se sijaitsee Tjuin sivujoen Sarsin varrella 7 kilometriä piirikeskus Oktjabrskista luoteeseen. Asukkaita on 5 600 henkeä (vuonna 2009).
Paikkakunta on saanut alkunsa vuonna 1864 perustetusta lasitehtaasta. Lasin tuotanto lopetettiin vuonna 1946 ja tehdas muutettiin puunjalostuslaitokseksi. Kaupunkimaisen taajaman statuksen Sars sai vuonna 1939.
Nykyään Sarsissa toimii talotehdas. Taajamassa on keskikoulu, lasten musiikkikoulu, kulttuuritalo, kaksi kirjastoa ja sairaala.
Sarri Nironen

| Sarri Nironen> Henkilötiedot |
| --- | --- |
Syntynyt: 1989 (ikä 34–35) Helsinki
Kansalaisuus:   Suomi
Kirjailija
Esikoisteos:  Tähdenpeitto (2012)
Aiheesta muualla
Löydä lisää kirjailijoitaKirjallisuuden teemasivulta
Sarri Nironen (s. 1989) on suomalainen kirjailija. Hänen esikoisteoksensa, abiturienttikevättään viettävistä nuorista kertova pienoisromaani Tähdenpeitto, julkaistiin vuonna 2012.
Nironen kirjoitti ylioppilaaksi Kallion lukiosta, minkä jälkeen hän alkoi opiskella teoreettista filosofiaa Helsingin yliopistossa. Lukioaikanaan hän voitti kultaa Helsingissä toukokuussa 2009 järjestetyissä kansainvälisissä filosofian olympialaisissa.
Salasana: Mercury

| Salasana: Mercury> Mercury Rising |
| --- | --- |
 Salasana: Mercuryn juliste
Ohjaaja:  Harold Becker
Käsikirjoittaja:  Lawrence Konner, Mark Rosenthal
Tuottaja:  Brian Grazer, Karen Kahela
Säveltäjä:  John Barry
Kuvaaja:  Michael Seresin
Leikkaaja:  Peter Honess
Pääosat:  Bruce Willis, Alec Baldwin, Miko Hughes, Chi McBride
Valmistustiedot
Valmistusmaa:  Yhdysvallat
Tuotantoyhtiö:  Universal Pictures Imagine Entertainment
Levittäjä:  UIP-Dunafilm Netflix
Ensi-ilta:  1998
Kesto:  108 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Salasana: Mercury (engl. Mercury Rising) on yhdysvaltalaisen Harold Beckerin ohjaama toimintatrilleri, joka perustuu Ryne Douglas Pearsonin vuonna 1996 julkaistuun romaaniin. Elokuva valmistui vuonna 1998 ja sen pääosassa ovat Bruce Willis, Miko Hughes ja Alec Baldwin. Se sai pääosin negatiivisia arvioita kriitikoilta.
Juoni

Elokuva kertoo autistisesta pojasta, Simon Lynchistä, joka ratkaisee älypelikirjaan pistetyn Yhdysvaltain armeijan huippusalaisen kryptograafisen koodin, Mercuryn. Sitä on luultu ratkaisemattomaksi, mutta pojan selvitettyä sen everstiluutnantti Nicholas Kudrow lähettää palkkamurhaajia tappamaan hänet. Yksi heistä onnistuu tappamaan Simonin vanhemmat, mutta ei löydä itse poikaa. Paikallisen poliisin tutkiessa pojan kotia FBI-agentti Art Jeffries saapuu myös paikalle. Hän löytää Simonin, ja päättää suojella tätä murhaajilta ja Kudrowlta yhdessä poliisiystävänsä Tommy Jordanin ja juttuun yllättäen pompanneen Stacey Siebringin kanssa.